wickkiey/tamil-wikipedia-chunked huggingface dataset:
# எரிக் செல்விக்கு

## உருவாக்கம்

அக்டோபர் 2009 இல், ஸ்டெல்லன் ஸ்கார்ஸ்கார்ட் என்பவர் தோர் திரைப்படத்தில் நடிக்க ஒப்பந்தம் செய்யப்பட்டார். இவரின் கதாபாத்திரம் ஆஷ்லே மில்லர், சாக் இசுடென்ட்சு மற்றும் டான் பெய்ன் ஆகியோரால் எழுதப்பட்டது. அத்துடன் இவர் ஐந்து திரைப்பட ஒப்பந்தத்தில் கையெழுத்திட்டார்.
# காப்பு (சமூகம்)

**காப்பு** (*Kapu*) எனப்படுவோர் இந்திய மாநிலங்களான ஆந்திரப் பிரதேசம் மற்றும் தெலுங்கானா மாநிலங்களில் வாழும் ஒரு சமூகமாகும்.  
காப்பு மக்கள் கடந்த காலங்களில் ஆந்திராவை ஆட்சி செய்த விஜயநகரப் பேரரசு போன்ற இந்து சாம்ராஜ்யங்களில் இராணுவ தளபதிகளாகவும் (நாயக்கர்கள்) மற்றும் போர்வீரர்களாகவும் பணியாற்றினர்.  
காப்பு மக்கள் ஆந்திராவில் ஆதிக்க சாதியினராக அறியப்படுகின்றனர், மேலும் இவர்கள் பெருநிலவுடமையாளர் சமூகமாகவும் உள்ளனர்.
# காப்பு (சமூகம்)

## சொற்பிறப்பு

காப்பு என்பதற்கு காவல் என்று பொருள். இம்மக்கள் அரசர்களாக இருந்ததால், இவர்களை காப்பு என்று அழைப்பர். காப்பு என்றால் காவல் காப்பவர் அல்லது பாதுகாவலர் என்று பொருள்.  
காப்பு என்ற சொல்லுக்கு தெலுங்கு மொழியில் விவசாயி அல்லது 'விவசாயம் செய்தல்' என்று பொருள்.  
காப்பு என்பது வேறு சில சமூகங்களாலும் பயன்படுத்தப்படும் ஒரு தலைப்பாகும்.
# காப்பு (சமூகம்)

## தோற்றம்

காப்பு மக்களின் தோற்றம் குறித்து பல வரலாற்று ஆசிரியர்கள் பல வரலாற்று புத்தகங்களை வெளியிட்டுள்ளார்கள், அதன் மூலம் அவர்கள் இந்து புராணங்களில் குறிப்பிடப்படும் பண்டைய பாரததேசத்தை ஆட்சி செய்த ராஜவம்சங்களான சூரியவம்சம், சந்திரவம்சம், அக்னிவம்சம், நாகவம்சம் போன்ற சத்திரிய வம்சங்களின் வழித்தோன்றல்களாக அறியப்படுகிறார்கள்.
# காப்பு (சமூகம்)

## பூர்வீகம்

காப்பு சமூக மக்கள் கங்கை சமவெளியில் இருந்து, அனேகமாக அயோத்தியா, காம்பில்யா மற்றும் அதை சுற்றியுள்ள பகுதிகளிலிருந்து ஆயிரக்கணக்கான ஆண்டுகளுக்கு முன் ஆந்திரபிரதேச மாநிலத்திற்கு இடம்பெயர்ந்ததாக நம்பப்படுகிறது.
# காப்பு (சமூகம்)

## வரலாறு

ஆந்திர மாநில வரலாற்றின் படி காப்பு சமூகம் ஒரு பழமையான சமுகமாகும். மேலும் இவர்கள் போர்குடி சமூகமாகவும் இருந்துள்ளார்கள்.
# காப்பு (சமூகம்)

## தொழில்

இச்சமூகத்தினர் போர் தொழிலையே பிரதான தொழிலாக கொண்டிருந்தனர், தற்போது இம்மக்கள் வேளாண்மை மற்றும் வணிகம் சார்ந்த தொழில்களில் ஈடுபட்டு வருகின்றனர்.
# காப்பு (சமூகம்)

## உட்பிரிவுகள்

- பலிஜா
- தெலகா
- ஒண்டாரி
- முந்நூறு காப்பு
- துர்பு காப்பு
- ஹஸாரி காப்பு
- எல்லாப்பு காப்பு
இந்த இனத்தவர்கள் காப்பு இனத்தின் உட்பிரிவினராக உள்ளனர்.
# காப்பு (சமூகம்)

## வாழும் பகுதிகள்

கடற்கரை ஆந்திராவில் அதிக அளவில் வசிக்கின்றனர். மேலும் தெலுங்கானா, கர்நாடகா, தமிழ்நாடு, புதுச்சேரி, கேரளா மற்றும் மகாராஷ்டிரா போன்ற மாநிலங்களிலும் வசிக்கின்றனர்.
# காப்பு (சமூகம்)

## சமுதாய நிலை

ஆந்திரா அரசு மற்றும் மத்திய அரசு இடவொதுக்கீட்டு பட்டியலில், இவர்கள் முன்னேறிய வகுப்பினராக உள்ளனர்.மேலும் உட்பிரிவுகளில் சில பிற்படுத்தப்பட்ட வகுப்பினராக உள்ளனர்.
# காப்பு (சமூகம்)

## அரச வம்சங்கள்

- மதுரை நாயக்கர்கள்
- தஞ்சை நாயக்கர்கள்
- செஞ்சி நாயக்கர்கள்
- பேளூர் நாயக்கர்கள்
- கண்டி நாயக்கர்கள்
- கேளடி நாயக்கர்கள்
# காப்பு (சமூகம்)

## குடும்பப்பெயர்கள் மற்றும் கோத்திரங்கள் முழு தொகுப்பு
# சௌந்தர நாயகி தசகம்

**சௌந்தர நாயகி தசகம்** ஒரு சிற்றிலக்கியம். சதகம் என்பது 100 பாடல்கள் கொண்ட இலக்கியம். தசகம் என்பது 10 பாடல்கள் கொண்ட நூல். சௌந்தர நாயகி தசகம் என்னும் நூலைப் பாடியவர் உறையூர் தே. பெரியசாமி பிள்ளை. இந்த நூலுக்கு நா. கதிரைவேற்பிள்ளை பாடிய சிறப்புப் பாயிரம் ஒன்று உண்டு. இவர் கருவூப் பசுபதீசுரர் பாமாலை, திரு ஆனிலையப்பர் போற்றிப் பதிகம் என்னும் வேறு இரண்டு நூல்களையும் பாடியுள்ளார். கருவூர் ஆனிலையப்பர் கோயிலில் உள்ள சவுந்தர நாயகியைப் போற்றும் பாடல்களாக இவை உள்ளன.
# சௌந்தர நாயகி தசகம்

## எடுத்துக்காடு - பாடல்

<poem>
பூரணி புராதனி புராந்தகி புராணி பொருந்து சுத்த தயிருனி பாவனை தவம் நீ
ஆரணி காலோள் நனி சாமுண்டி துக்காவேணி அசனி இராத்திரி சாகை இல் பாசிகமலை
சீரணியா நந்தி சிவசுந்தரி என்று உனையே தினமும் நனி ப்கழ்ந்து ஏத்தும் திறம் அளி செய்தே
தாரணியின் எனை ஆளும் கடமை நினது அன்றோ தலத்துள் உயர் கருவூர் வாழ் சௌந்தர நாயகியே -- பாடல் 8 </poem>
# நுரை குத சின்னான்

**நுரை குத சின்னான்** (*Cream-vented bulbul*)(*பைக்னோனோடசு சிம்ப்ளக்சு*) என்பது பாசாரின் பறவைகளின் கொண்டைக்குருவி குடும்பத்தைச் சேர்ந்த சிற்றினம் ஆகும். இது மலாய் தீபகற்பம் முதல் போர்னியோ வரை தென்கிழகாசியாவில் காணப்படுகிறது. இதன் இயற்கை வாழிவிடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும். இதன் மார்பகம் சில நேரங்களில் மஞ்சள் நிறமாகத் தோன்றலாம்.
# நுரை குத சின்னான்

## வகைப்பாட்டியல்

நுரை குத சின்னானின் மாற்றுப் பெயர்களாக **வெள்ளைக் கண் பழுப்பு சின்னான்** மற்றும் **வெள்ளைக் கண் சின்னான்** ஆகியவை.
# நுரை குத சின்னான்

## வகைப்பாட்டியல்

### துணையினங்கள்

நான்கு துணையினங்கள் அங்கீகரிக்கப்பட்டுள்ளன:  
- *பை. சி. சிம்ப்ளக்சு* - <small>லெசன், 1839</small> : மலாய் தீபகற்பத்திலிருந்து சுமத்ரா மற்றும் அருகிலுள்ள தீவுகள் வரை
- *பை. சி. பெர்பிளக்சசு* - <small>சாசென் & குளோசு, 1929</small> : போர்னியோ மற்றும் அருகிலுள்ள தீவுகளில் காணப்படுகிறது.
- *பை. சி. பிரில்விட்சி*- <small>ஆர்டெர்ட், 1902</small> : முதலில் ஒரு தனி சிற்றினமாக விவரிக்கப்பட்டது. சாவகம் தீவில் காணப்படுகிறது
- *பை. சி. காலிசோனசு* - <small>ஓபர்ஹோல்சர், 1917</small> : அனம்பாஸ் மற்றும் வடக்கு நதுனா தீவுகளில் காணப்படுகிறது
# இடலை இறகு சின்னான்

**இடலை சிறகு சின்னான்** (*Olive-winged bulbul*)(*பைக்னோனோடசு புளூமோசசு*) பசாரின் பறவைகளின் கொண்டைக்குருவி குடும்பத்தைச் சேர்ந்தது. இது தென்கிழக்காசியா மற்றும் சுந்தா பெருந் தீவுகளில் காணப்படுகிறது. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.
# இடலை இறகு சின்னான்

## வகைப்பாட்டியல்

2010 வரை, இடலை சிறகு சின்னானின் துணையினமாகச் சாம்பல் மார்பு சின்னான் கருதப்பட்டது.
# இடலை இறகு சின்னான்

## வகைப்பாட்டியல்

### துணையினங்கள்

நான்கு துணையினங்கள் அங்கீகரிக்கப்பட்டுள்ளன:  
- *பை. பு. போர்பிரியசு* - <small>ஓபர்ஹோல்சர், 1912</small> : மேற்கு சுமத்ரா மற்றும் அருகிலுள்ள தீவுகள்
- *பை. பு. புளூமோசசு* - <small>பிளைத், 1845</small> : மலாய் தீபகற்பம், கிழக்கு சுமத்திரா, சாவகம், பாலி மற்றும் மேற்கு மற்றும் தெற்கு போர்னியோ
- *பை. பு. கட்சி* - <small>இசுட்ரெசுமேன், 1938</small> : வடக்கு மற்றும் கிழக்கு போர்னியோ
- *பை. பு. காச்சூகே* - <small>தெயிக்னான், 1952</small> : வடக்கு போர்னியோ மற்றும் தென்மேற்கு பிலிப்பீன்சு
# புள்ளிக் கழுத்துச் சின்னான்

**புள்ளிக் கழுத்து சின்னான்** (*Spot-necked bulbul*)(*பைக்னோனோடசு திம்பானிசுட்ரிகசு*) என்பது கொண்டைக்குருவி குடும்பமான பைக்னோனோடிடேயில் உள்ள பாடும் பறவை சிற்றினமாகும். இது சுமத்திரா தீவில் காணப்படுகிறது. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது வாழ்விட இழப்பால் அச்சுறுத்தப்படுகிறது. புள்ளி-கழுத்து சின்னான் முதலில் *இக்சோசு* பேரினத்தில் விவரிக்கப்பட்டது; பின்னர் *பிக்னோனோடசில்* வைக்கப்பட்டது. புள்ளிக் கழுத்துச் சின்னானின் மாற்றுப் பெயர்களில் இடலைத் தலை சின்னான், இடலைக் கழுத்து சின்னான், மற்றும் சின்ன வெள்ளை கோடு சின்னான் ஆகியவை அடங்கும்.
# சாலமன் முல்லர்

**சாலமன் முல்லர்** (*Salomon Müller*)(7 ஏப்ரல் 1804 - 29 திசம்பர் 1864) என்பவர் செர்மனிய இயற்கை ஆர்வலர் ஆவார். இவர் ஐடெல்பெர்க்கில் பிறந்தார். ப்ரீபர்க் இம் ப்ரீசுகாவில் இறந்தார்.  
முல்லர் ஐடெல்பெர்க்கில் சேணத்தின் மகனாகப் பிறந்தார். என்ரிச் பாய் மற்றும் என்ரிச் கிறிசுடியன் மேக்லாட் ஆகியோருடன், கிழக்கிந்தியத் தீவுகளில் மாதிரிகளைச் சேகரிக்க கோயன்ராட் ஜேக்கப் தெம்மின்க் என்பவரால் அனுப்பப்பட்டார். இங்கே, இவர் இயற்கை அறிவியல் ஆணையத்தில் (*Natuurkundige Commissie* உதவியாளராகப் பணியாற்றினார். இந்த அமைப்பின் உறுப்பினரானாராகவும் செயல்பட்டார்.  
முல்லர் 1826-ல் படேவியாவுக்கு வந்தார். பின்னர் 1828-ல் *ட்ரைடான்* கப்பலில் நியூ கினி மற்றும் திமோர் சென்றார். அக்டோபர் 1828-ல் தொடங்கி, இவர் துறைமுக நகரமான குபாங்கில் தங்கியிருந்தார். அடுத்த ஆண்டில் திமோரின் உட்பகுதிகளுக்குச் சென்றார். 1831ஆம் ஆண்டில் சாவகம் தீவிவில் தங்கினார். பின்னர் 1833 முதல் 1835 வரை மேற்கு சுமாத்திரா ஆய்வு மேற்கொண்டார்.
# சாலமன் முல்லர்

## பெயர்ச்சொற்கள்

கெர்மன் ஷ்லேகல் *ஆசுபிடோமார்பசு முல்லேரி* (முல்லர் கிரீடப் பாம்பு) என்று பெயரிட்டார், மற்றும் 1839-ல் *தைப்லாப்சு முல்லரி* (முல்லர் குருட்டுப் பாம்பு),)  
இதேபோல் ஆண்ட்ரே மேரி கான்ஸ்டன்ட் துமெரில், கேப்ரியல் பிப்ரான் மற்றும் அகஸ்டே டுமெரில் ஆகியோர் முல்லரின் நினைவாக 1854-ல் *லைகோடன் முல்லேரி* (ஜாவா ஓநாய் பாம்பு) என்று பெயரிட்டனர். (இடச்சு மொழியில்).
# நவ்ரங் லால் திப்ரேவால்

**நவ்ரங் லால் திப்ரேவால்** (*Navrang Lal Tibrewal*) இந்தியாவைச் சேர்ந்த ஒரு நீதிபதியும் இராசத்தான் மாநிலத்தின் முன்னாள் ஆளுநரும் ஆவார். 1937 ஆம் ஆண்டு சனவரி மாதம் 17 ஆம் நாள் இராசத்தான் மாநிலத்திலுள்ள சுன்சுனூ மாவட்டத்தில் இவர் பிறந்தார். இவரது தந்தையின் பெயர் லடு ராம் திபர்வால் என்பதாகும்.. இராசத்தான் உயர் நீதிமன்றத்தின் தற்காலிக தலைமை நீதிபதியாகவும் பணியாற்றியுள்ளார். தனது ஆரம்பக் கல்வியை சுன்சுனூ<nowiki/>வில் முடித்தார், செய்ப்பூர் மகாராசா கல்லூரியில் பட்டம் பெற்றார்,. 1959 ஆம் ஆண்டில் பல்கலைக்கழக சட்டக் கல்லூரியில் சட்டப் பாடத்தில் பட்டம் பெற்றார். மூத்த வழக்கறிஞராக 6 மாதங்கள் பயிற்சி முடித்த பிறகு, திப்ரேவால் சுன்சுனூ மாவட்டம் மற்றும் துணை நீதிமன்றங்களில் வழக்கறிஞர் பயிற்சியைத் தொடங்கினார். மேலும் 6 ஆண்டுகளுக்குப் பிறகு அவர் 1965 ஆம் ஆண்டில் சோத்பூர் உயர் நீதிமன்றத்திற்கு மாறினார். 32 ஆண்டுகளுக்குப் பிறகு 1997 ஆம் ஆண்டில் செய்ப்பூர் உயர்நீதிமன்றம் நிறுவப்பட்ட பிறகு செய்ப்பூருக்கு மாறினார். 1982 ஆம் ஆண்டில் இராசத்தான் வழக்கறிஞர்கள் குழுவின் தலைவராக தேர்ந்தெடுக்கப்பட்டார். 1990 ஆம் ஆண்டு சூலை மாதம் 20 ஆம் தேதியன்று உயர் நீதிமன்ற நீதிபதியாக நியமிக்கப்பட்டார். மேலும் அப்போதைய தற்காலிக தலைமை நீதிபதி எம்.பி சிங் ஓய்வு பெற்ற பிறகு ஏப்ரல் 10 அன்று அதன் செயல் தலைமை நீதிபதியாக பொறுப்பேற்றார். சட்ட உதவி சேவை வாரியத்தின் தலைவராக 6 ஆண்டுகள் பணியாற்றினார். 1998 ஆம் ஆண்டில் இராசத்தான் உயர் நீதிமன்றத்தின் தற்காலிக தலைமை நீதிபதி ஆனார். 1998 ஆம் ஆண்டு மே மாதம் 25 ஆம் தேதியன்று தர்பரா சிங்கிற்குப் பதிலாக இராசத்தான் மாநிலத்தின் தற்காலிக ஆளுநரானார் தற்போது செய்ப்பூரில் 1 நிறுவனத்திலும் சுன்சுனூவில் 3 கல்வி நிறுவனங்களிலும் தலைவராக உள்ளார்.
# சுரேசு தக்கு

**சுரேசு தக்கு** (*Suresh Tak*) இந்தியாவைச் சேர்ந்த ஓர் அரசியல்வாதியாவார். 1962 ஆம் ஆண்டு சூன் மாதம் முதல் தேதியன்று இவர் பிறந்தார். 1983 ஆம் ஆண்டில் இராசத்தான் பல்கலைக்கழகத்தில் வணிகவியலில் இளநிலை பட்டம் பெற்றார். இராசத்தான் மாநிலத்தின் 15 ஆவது சட்டப்பேரவையில் சட்டமன்ற உறுப்பினராக உள்ளார். 2018 ஆம் ஆண்டு நடைபெற்ற இராசத்தான் மாநில சட்டமன்றத் தேர்தலில் கிசங்கர் தொகுதியில் சுயேச்சை வேட்பாளராகப் போட்டியிட்டு இவர் சட்டமன்ற உறுப்பினராகத் தேர்ந்தெடுக்கப்பட்டார்.
# திரிபோலியா நுழைவாயில்

**திரிபோலியா நுழைவாயில்** (*Tripolia Gate*) இந்தியாவின் இராசத்தான் மாநிலத்திலுள்ள மேற்கு அச்மீர் பகுதியில் உள்ளது. 445 ஆண்டுகளுக்கு முன்னர் கிபி 1570 ஆம் ஆண்டில் முகலாயப் பேரரசின் பேரரசர் அக்பரால் கட்டப்பட்டது. இது 25 முதல் 30 மீட்டர் வரை உயரம் கொண்ட ஒரு பெரிய வளைவு நுழைவாயில் ஆகும். வாயில் காவலர்கள் பயன்படுத்த இடது பக்கத்தில் ஒரு தூண் மண்டபத்தைக் கொண்டுள்ளது. இந்த நினைவுச்சின்னம் இந்திய தொல்லியல் துறையின் கீழ் உள்ளது. நகர அரண்மனைக்குச் செல்லும் பழைய நுழைவாயிலாக இது அறியப்படுகிறது. முகலாய, இராசபுத்திர மற்றும் ஐரோப்பிய கட்டிடக்கலை பாணிகள் வெற்றிகரமாக இணைக்கப்பட்டு இவ்வாயில் கட்டப்பட்டுள்ளது.
# வகுபடும் தன்மை விதி

**வகுபடும் தன்மை விதி** (*Divisibility rule*) என்பது ஒரு முழுஎண்ணின் வகுபடுதன்மையை அறிந்துகொள்ள எளிமையான வழியாகவும்பயனுள்ள வழியாகவும் உள்ளது. கொடுக்கப்பட்ட முழு எண்ணை எடுத்துக்கொண்டு வகுத்தல் முழுமையும்செய்து பாராமல் ஒரு நிலையான வகுஎண்ணால் வகுபடுகிறதா இல்லையா என்பதை முடிவு செய்திட இந்த விதிகள் பயன்படுகிறது. கொடுக்கப்பட்டஎண்ணின் இலக்கங்களை ஆராய்வதன் மூலம் எளிதாகக் கண்டறியலாம். இக் கட்டுரையானது தசம, அல்லது பத்தடிமான எண்களுக்கு மட்டுமே விதிகள் மற்றும் எடுத்துக்காட்டுகளை வழங்குகிறது. மார்ட்டின் கார்ட்னர் இந்த விதிகளை செப்டம்பர் 1962 'சயின்டிபிக் அமெரிக்கன்' இதழில் இடம்பெற்ற "கணித விளையாட்டுகள்" பகுதியில் விளக்கியுள்ளார்.
# வகுபடும் தன்மை விதி

## 1 முதல் 30 வரையிலான எண்களின் வகுபடும் தன்மை விதிகள்

கீழே கொடுக்கப்பட்டுள்ள விதிகள், ஓர் எண்ணை சிறிய எண்ணாக மாற்றி, அச்சிறிய எண் அதே வகு எண்ணால் வகுபடுமா என்பதை அறிந்து கொள்ள உதவுகின்றன. எனவே தெளிவாகத் தெரியும் வரை இதே செயல்முறையைமீண்டும் மீண்டும் செய்து பார்த்தல் வேண்டும். கடைசிnஇலக்கங்கள் வரை ஆராய்வதுபோன்று மாற்று வழிகளிலும் வகுபடுதன்மையை ஆய்வு செய்யலாம்.  
பல விதிகளைக் கொண்ட வகு எண்களுக்கு, விதிகள் பொதுவாக பல இலக்கங்களைக் கொண்ட எண்களுக்குப் பொருத்தமானவைகளுக்கு முதலில் வரிசைப்படுத்தப்படுகின்றன. பின்னர் அந்த விதியானது குறைவான இலக்கங்களைக் கொண்ட எண்களுக்கும் பயனுள்ளதாக இருக்கும்.  
ஓர் எண்ணை 2 இன் அடுக்கு அல்லது 5 இன் அடுக்குகளால் (2<sup>*n*</sup> அல்லது 5<sup>*n*</sup>, n என்பது மிகை முழு எண்) வகுபடுமா என்று சோதிப்பதற்கு கொடுக்கப்பட்ட எண்ணின் கடைசி n இலக்கங்களை மட்டுமே பார்க்க வேண்டும்.  
கொடுக்கப்பட்ட எந்த ஒரு எண்ணுக்கும் வகுபடும் தன்மையை கண்டறிய அந்த எண்ணை பகா காரணிகளின் பெருக்கற்பலனாக, அதாவது <math>p_1^n p_2^m p_3^q</math> ஆக எழுதவேண்டும். இதனைக்கொண்டு ஒவ்வொரு பாகாஎண்ணிற்கும் பொருத்தமான அடுக்கிற்கு ஏற்றாற் போல் வகுபடுவதை நாம் அறிய முடியும். எடுத்துக்காட்டாக 24 ன் வகுபடும்தன்மை அறிந்து கொள்ள 24 = 8×3 = 2<sup>3</sup>×3 என எழுதுவதன் மூலம் 24 என்பது ஒரே நேரத்தில் 3 ஆலும் 8 ஆலும் வகுபடும் என்பதை அறியலாம். எனவே ஒரு எண் 24 ஆல் வகுபடுமா என்பதை அறிய அது 8 மற்றும் 3 ஆல் வகுபடுமா என்பதைச் சோதித்தால் போதும்.
# வகுபடும் தன்மை விதி

## 1 முதல் 30 வரையிலான எண்களின் வகுபடும் தன்மை விதிகள்

### 21 முதல் 30 வரை

| **21** | ஓர் எண்ணின் ஒன்றாம் இலக்கத்தின் 2 மடங்கை மீதமுள்ள இலக்கங்களில் இருந்து கழிக்க கிடைக்கும் எண் 21 ன் மடங்காகும் (10*a* + *b*) × 2 − 21*a* = −*a* + 2*b*; இறுதி எண்ணின் மீதியும் 10*a* + *b* இன் மீதியும் சமம்.) | 168: 16 − 8 × 2 = 0. |  |
| --- | --- | --- | --- |
| ஓர் எண்ணாது 3 மற்றும் 7 ஆல் வகுபடும் எனில் அந்த எண் 21 ஆல் வகுபடும் . | 231: இந்த எண் 3 ஆலும் 7 ஆலும் வகுபடும். |  |  |
| **22** | ஓர் எண்ணாது 2 மற்றும் 11 ஆல் வகுபடும் எனில் அந்த எண் 22 ஆல் வகுபடும். | 352: இந்த எண் 2 ஆலும் 11 ஆலும் வகுபடும். |  |
| **23** | கடைசி இலக்கத்தின் 7 மடங்குடன் மீதமுள்ள இலக்கங்களைக் கூட்டவேண்டும். | 3,128: 312 + 8 × 7 = 368. 36 + 8 × 7 = 92. |  |
| கடைசி இரு இலக்கங்களின் மூன்று மடங்கை மற்ற இலக்கங்களுடன் கூட்ட வேண்டும். | 1,725: 17 + 25 × 3 = 92. |  |  |
| கடைசி மூன்று இலக்கங்களின் இருமடங்கை மற்றவற்றிலிருந்து கழிக்க வேண்டும். | 2,068,965: 2,068 − 965 × 2 = 138. |  |  |
| **24** | ஓர் எண்ணாது 3 மற்றும் 8 ஆல் வகுபடும் எனில் அந்த எண் 24 ஆல் வகுபடும். | 552: இந்த எண் 3 ஆலும் 8 ஆலும் வகுபடும். |  |
| **25** | ஓர் எண்ணின் ஒன்றாம் இலக்கம் பத்தாம் இலக்கம் ஆகியவை 00,25,50,75 என இருந்தால் அந்த எண் 25 ஆல் வகுபடும். | 134,250: 50 ஆனது 25 ஆல் வகுபடும். |  |
| **26** | ஓர் எண்ணாது 2 மற்றும் 13 ஆல் வகுபடும் எனில் அந்த எண் 26 ஆல் வகுபடும் | 156: இந்த எண் 2 ஆலும் 13 ஆலும் வகுபடும். |  |
| ஓர் எண்ணின் ஒன்றாம் இலக்கத்தின் 5 மடங்கை மீதமுள்ள இலக்கங்களின் 2 மடங்கிலிருந்து கழிக்க கிடைக்கும் எண் 26 ன் மடங்காகும் (52ஆனது 26 ஆல் வகுபடும்). | 1,248 : (124 ×2) - (8×5) = 208 = 26 × 8 |  |  |
| **27 ** | ஓர் எண்ணின் வலமிருந்து இடமாக மூன்று மூன்று இலக்கங்களின் தொகுதிகளின்மாற்றுக் கூடுதல் 27 ஆல் வகுபடும் | 2,644,272: 2 + 644 + 272 = 918. |  |
| ஓர் எண்ணின் ஒன்றாம் இலக்கத்தின் 8 மடங்கை மீதமுள்ள இலக்கங்களிலிருந்து கழிக்க கிடைக்கும் எண் 27 இன் மடங்காகும் (81 ஆனது 27 ஆல் வகுபடும்). | 621: 62 − 1 × 8 = 54. |  |  |
| ஓர் எண்ணின் ஒன்றாம் இலக்கம் பத்தாம் இலக்கம் ஆகியவற்றை மீதமுள்ள இலக்கங்களின் 8 மடங்கிலிருந்து கழிக்க கிடைக்கும் எண் 27 ஆல் வகுபடும் (108 ஆனது 27 ஆல் வகுபடும்). | 6,507: 65 × 8 − 7 = 520 − 7 = 513 = 27 × 19. |  |  |
| **28** | ஓர் எண்ணாது 4 மற்றும் 7 ஆல் வகுபடும் எனில் அந்த எண் 28 ஆல் வகுபடும் .. | 140: இந்த எண் 4 ஆலும் 7ஆலும் வகுபடும். |  |
| **29** | ஓர் எண்ணின் ஒன்றாம் இலக்கத்தின் 3 மடங்கு மற்றும் மீதமுள்ள இலக்கங்களின் கூடுதல் 29 ஆல் வகுபடும். (10*a* + *b*) × 3 − 29*a* = *a* + 3*b*; இறுதியெண்ணின் மீதியும் 10*a* + *b* இன் மீதியும் சமம்.) | 348: 34 + 8 × 3 = 58. |  |
| ஓர் எண்ணின் ஒன்றாம் இலக்கம் மற்றும் பத்தாம் இலக்கம் ஆகிய இரு இலக்கங்களின் 9 மடங்குடன் மீதமுள்ள இலக்கத்தின் கூடுதல் 29 ஆல் வகுபடும். | 5,510: 55 + 10 × 9 = 145 = 5 × 29. |  |  |
| ஓர் எண்ணின் ஒன்றாம்,பத்தாம் மற்றும் நூறாம் ஆகிய் மூன்று இலக்கங்களின் 2 மடங்கை மீதமுள்ள இலக்கத்திலிருந்து கழிக்க அந்த எண் 29 ஆல் வகுபடும். (2,001ஆனது 29 ஆல் வகுபடும்.) | 2,086,956: 2,086 − 956 × 2 = 174. |  |  |
| **30** | ஓர் எண்ணாது 3 மற்றும் 10 ஆல் வகுபடும் எனில் அந்த எண் 30 ஆல் வகுபடும். | 270: இந்த எண் 3 ஆலும் 10 ஆலும் வகுபடும். | } |
# வகுபடும் தன்மை விதி

## எடுத்துக்காட்டுகளைப் படிப்படியாக செய்தல்

### 2 ஆல் வகுபடும்தன்மை

- முதலில் ஓர் எண்ணை எடுத்துக் கொள்வோம்.
- இந்த எண்ணில் ஒன்றாம் இலக்கத்தை மட்டும் குறிக்க வேண்டும்.
- மற்ற இலக்கங்களை நீக்கிவிடவேண்டும்.
- ஒன்றாம் இலக்கம் 2 ஆல் வகுபடுமா என முடிவு செய்ய வேண்டும்.
- அவ்வாறு 2 ஆல் வகுபடும் எனில் நாம் எடுத்துக் கொண்ட எண்ணனது 2 ஆல் வகுபடும்.  
**எடுத்துக்காட்டு**
1. 376 (கொடுக்கப்பட்ட எண் )
1. 
37
 <u>6</u> ( ஒன்றாம் இலக்கத்தை குறிப்போம் )
1. 6 ÷ 2 = 3 ( ஒன்றாம் இலக்கம் 2 ஆல் வகுபடுகிறதா என சரிபார்)
1. 376 ÷ 2 = 188 ( ஒன்றாம் இலக்கம் 2 ஆல் வகுபடும் எனில் அந்த முழு எண்ணும் 2 ஆல் வகுபடும்)
# வகுபடும் தன்மை விதி

## எடுத்துக்காட்டுகளைப் படிப்படியாக செய்தல்

### 3 அல்லது 9 ஆல் வகுபடும் தன்மை

- ஓர் எண்ணை எடுத்துக் கொள்ள வேண்டும்.
- அந்த எண்ணில் உள்ள ஒவ்வொரு இலக்கத்தையும் கூட்டவும்.
- அவ்வாறு கூட்டக் கிடைக்கும் எண்ணானது 3 அல்லது 9 ஆல் வகுபடுமா என முடிவு செய்ய வேண்டும்.
- எண்ணின் இலக்கங்களின் கூட்டுத்தொகை 3 (அல்லது 9) ஆல் வகுபட்டால் மட்டுமே அந்த எண்ணை 3 அல்லது 9 ஆல் வகுக்க முடியும்.  
**எடுத்துக்காட்டு**
1. 492 (கொடுக்கபட்ட எண்)
1. 4 + 9 + 2 = 15 (ஒவ்வொரு இலக்கத்தையும் கூட்ட வேண்டும்)
1. 15 ஆனது 3 ஆல் வகுபடும். எனவே 492 இம் 3 ஆல் வகுபடும்.
1. கூட்டுத்தொகை எண் பெரியதாக இருந்தால் இதே முறையை நாம் தொடர்ந்து பயன்படுத்தி கண்டறியலாம்.
1. 1 + 5 = 6 (15ல் உள்ள இலக்கங்களின் கூடுதல்)
1. 6 ÷ 3 = 2, 3 ஆல் வகுபடுகிறது.
1. 492 ÷ 3 = 164
# வகுபடும் தன்மை விதி

## எடுத்துக்காட்டுகளைப் படிப்படியாக செய்தல்

### 4 ஆல் வகுபடும்தன்மை

4 ஆல் வகுபடுவதற்கான அடிப்படை விதியானது,
- ஒரு எண்ணின் கடைசி இரண்டு இலக்கங்களான ஒன்றாம், பத்தாம் இலக்கங்களைக் கொண்டு உருவாக்கப்பட்ட எண்ணானது 4 ஆல் வகுபட்டால், கொடுக்கப்பட்ட எண் 4 ஆல் வகுபடும். 100 என்பது 4 ஆல் வகுபடும். எனவேஓர் எண்ணின் ஒன்றாம் இலக்கத்திலும் பத்தாம் இலக்கத்திலும் பூச்சியம் இருந்தாலும் அந்த எண் 4 ஆல் வகுபடும்.  
**எடுத்துக்காட்டு**  
**பொதுவான விதி**
1. 2092 (கொடுக்கப்பட்ட எண்)
1. 
20
 <u>92</u>
(எண்ணின் கடைசி இரண்டு இலக்கங்களை மட்டும் எடுத்து கொள்வோம். மற்ற இலக்கங்களை நீக்கவும் )
1. 92 ÷ 4 = 23 (92 என்ற எண் 4 ஆல் வகுபடும்)
1. 2092 ÷ 4 = 523 (எனவே 2092 உம் 4 ஆல் வகுபடும்.  
**இரண்டாவது வகை**  
1. 6174 (கொடுக்கப்பட்ட எண்)
1. கடைசி இலக்கம் இரட்டை எண்ணாக உள்ளதா என சரிபார்க்க,
1. 61 <u>7</u> <u>4</u> (கடைசி 2 இலக்கங்களை மீதமுள்ள எண்ணிலிருந்து பிரிக்கவும்)
1. 4 ÷ 2 = 2 (கடைசி இலக்கத்தை 2 ஆல் வகுத்தல்)
1. 7 + 2 = 9 (கடைசி இலக்கத்தின் பாதியை இறுதி இலக்கத்துடன் சேர்க்கவும்)
1. 9 இரட்டை எண்ணாக இல்லை. ஆக 6174 ஐ 4 ஆல் வகுக்க முடியாது.  
**மூன்றாவது வகை**  
1. 1720 (கொடுக்கப்பட்ட எண்)
1. 1720 ÷ 2 = 860 (கொடுக்கப்பட்ட எண்ணை 2 ஆல் வகுக்கவும்)
1. 860 ÷ 2 = 430 (கிடைக்கும் எண் 2 ஆல் வகுபடுமா என பார்க்க வேண்டும்)
1. 1720 ÷ 4 = 430 (ஆகவே 2 ஆல் வகுபடுமானால், கொடுக்கப்பட்ட எண் 4 ஆல் வகுபடும்)
# வகுபடும் தன்மை விதி

## எடுத்துக்காட்டுகளைப் படிப்படியாக செய்தல்

### 5 ஆல் வகுபடும்தன்மை

- ஓர் எண்ணில் உள்ள ஒன்றாம் இலக்கம் 0 அல்லது 5 என முடிந்தால் அந்த எண்5 ஆல் வகுபடும் என்பதை எளிதில் அறியலாம்.
- ஓர் எண்ணின் ஒன்றாம் இலக்கமானது 0 ஆக இருந்தால், 5 ஆல் வகுக்கும்ப்போது கிடைக்கக்கூடிய ஈவானது மீதமுள்ள இலக்கங்களை 2 ஆல் பெருக்குவதன் மூலம் கிடைக்கும்.
:எடுத்துக்காட்டாக, 40 என்ற எண் பூஜ்ஜியத்தில் முடிவடைகிறது, எனவே மீதமுள்ள இலக்கங்களை (4) எடுத்து அதை இரண்டால் பெருக்கக் கிடைப்பது 8 (4 × 2 = 8 ); இது 40 என்ற எண்ணை 5 ஆல் வகுக்கக் கிடைக்கும் ஈவாகும் (40/5 = 8).
- ஓர் எண்ணின் ஒன்றாம் இலக்கம் 5 ஆக இருந்தால், அந்த எண்ணை 5 ஆல் வகுக்கக் கிடைக்கும் ஈவைக் காண, மீதமுள்ள இலக்கங்களைக் 2 ஆல் பெருக்கி கிடைக்கும் எண்ணுடன் ஒன்றை கூட்ட வேண்டும்.
::எடுத்துக்காட்டாக, எண் 125 என்ற எண் 5 இல் முடிவடைகிறது, எனவே மீதமுள்ள இலக்கங்களை (12) எடுத்து, அவற்றை இரண்டால் பெருக்க வேண்டும். (12 × 2 = 24) கிடைக்கும் எண்ணுடன் 1 ஐ கூட்ட வேண்டும் (24 + 1 = 25). ஆக 125 என்ற எண்ணை 5 ஆல் வகுக்க (125/5=25) 25 என்ற விடையானது கிடைக்கும்.  
**எடுத்துக்காட்டு**  
**ஒன்றாம் இலக்கம் 0 ஆக**
1. 110 (கொடுக்கப்பட்ட எண் )
1. 
11
 <u>0</u> (ஒன்றாம் இலக்கத்தை எடுக்க எண்ணின் ஒன்றாம் இலக்கத்தை 0 அல்லது 5 என்பதை சரிபார்
1. 
11
 <u>0</u> ( மீதமுள்ள இலக்கங்களை மட்டும் எடுத்துக் கொண்டு ஒன்றாம் இலக்கத்தை நீக்கவும்)
1. 11 × 2 = 22 (கிடைத்த எண்ணை 2 ஆல் பெருக்கவும்)
1. 110 ÷ 5 = 22 (கொடுக்கப்பட்ட எண்ணை 5 ஆல் வகுத்த விடை கிடைக்கும்)  
**ஒன்றாம் இலக்கம் 5 ஆக**
1. 85 (கொடுக்கப்பட் எண்)
1. 
8
 <u>5</u> (எண்ணின் ஒன்றாம் இலக்கத்தில் 0 அல்லது 5 என்பதைச் சரிபார்)
1. <u>8</u> 
5
 (இது 5 ஆக இருந்தால், மீதமுள்ள இலக்கங்களை எடுத்துக்கொண்டு ஒன்றாம் இலக்கத்தை நீக்க வேண்டும்)
1. 8 × 2 = 16 (கிடைத்த எண் 8 ஐ 2 ஆல் பெருக்கவும்)
1. 16 + 1 = 17 (கிடைத்த எண் 16 உடன் 1 ஐச கூட்ட வேண்டும்)
1. 85 ÷ 5 = 17 (கொடுக்கப்பட்ட எண்ணை 5 ஆல் வகுத்த விடை ஆகும் )
# வகுபடும் தன்மை விதி

## எடுத்துக்காட்டுகளைப் படிப்படியாக செய்தல்

### 6 ஆல் வகுபடும் தன்மை

6 ஆல் வகுபடும்தன்மை என்பது ஓர் எண் 2 ஆலும் 3 ஆலும் வகுபடுமா என கொடுக்கப்பட்ட எண்ணைச் சரிபார்ப்பதன் மூலம் எளிதாக அறிந்து கொள்ளலாம்.
இது பயன்படுத்த மிகவும் எளிதானது. ஆக கொடுக்கட்ட எண்ணை (246) ஐ 2 ஆல் வகுக்கவும் (246 ÷ 2 = 123). பின்னர், கிடைத்த எண் 123 ஐ மூன்றால் வகுக்கவும்.
(123 ÷ 3 = 41). ஆக கொடுக்கப்பட்ட எண் (246 ÷ 6 = 41). ஆறால் வகுத்த விடை ஆகும்  
**எடுத்துக்காட்டு**  
;பொது விதி
1. 324 (கொடுக்கப்பட்ட எண்)
1. 324 ÷ 3 = 108 (கொடுக்கப்பட்ட எண் 3 ஆல் வகுபடுமா எனத் தெரிந்து கொள்ள வேண்டும் )
1. 324 ÷ 2 = 162 அல்லது
1. 108 ÷ 2 = 54 (கொடுக்கப்பட்ட எண் அல்லது முதல் எண் 324 ஆனது 2 ஆல் வகுபடுமா என்பதைப் சரிபார்)
1. 324 ÷ 6 = 54 ( ஆக கொடுக்கப்பட்ட எண் 6 ஆல் வகுபடும்.
# அச்மீர் தில்லி நுழைவாயில்

**தில்லி நுழைவாயில்** (*Delhi Gate, Ajmer*) இந்தியாவின் இராசத்தான் மாநிலத்திலுள்ள அச்மீர் நகரப் பகுதியில் உள்ளது. சூஃபி துறவி குவாச்சா மொய்னுதீன் சிசுடியின் தர்காவுக்குச் செல்லும் வழியில் ஒரு பெரிய வளைவு நுழைவாயிலாக இந்நுழைவாயில் அமைந்துள்ளது. வலப்பக்கத்தில் தூண்களுடன் கூடிய மண்டபம் காவலர்களால் பயன்பாட்டுக்காக அமைக்கப்பட்டுள்ளது. சுமார் 450 ஆண்டுகளுக்கு முன்னர் இந்த நுழைவாயில் முகலாய பேரரசர் அக்பரால் கி.பி 1571 ஆம் ஆண்டில் கட்டப்பட்டது. மேலும் இந்த நினைவுச்சின்னம் இந்திய தொல்லியல் துறையின் கட்டுபாட்டில் உள்ளது.
# இந்திய வர்த்தக சபை

**இந்திய வர்த்தக சபை (***Indian Chamber of Commerce)* என்பது ஒர் அரசு சாரா வர்த்தக சங்கம் ஆகும். இதன் தலைமையகம் இந்தியாவின் கொல்கத்தா மாநகரில் அமைந்துள்ளது. இது நாட்டின் பழமையான வர்த்தக சங்கங்களில் ஒன்றான இது 1925 ஆம் ஆண்டில் நிறுவப்பட்டது.  
இதன் தற்போதைய தலைவராக அமேயா பிரபு செயல்பட்டு வருகிறார். பொது இயக்குநராக ராஜீவ் சிங் உள்ளார்.  
இச்சபையின் முக்கிய செயல்பாடுகளில் தகராறு தீர்வு மற்றும் கொள்கை ஆலோசனை ஆகியவை அடங்கும்.
# இந்திய வர்த்தக சபை

## வரலாறு

இது ஆங்கிலேயர் ஆட்சியின் போது கொல்கத்தாவை தளமாகக் கொண்டு முன்னோடி இந்திய தொழிலதிபர்களால் நிறுவப்பட்டது. புது தில்லி, மும்பை, சென்னை, கவுகாத்தி, புவனேஷ்வர், பெங்களூரு, ஹைதராபாத், அகர்தலா, சிலிகுரி, ராஞ்சி மற்றும் பாட்னா ஆகிய இடங்களிலும் இச்சபைக்கு அலுவலகங்கள் உள்ளன. 2023 இல் இச்சபை முதல் சர்வதேச அலுவலகத்தை இத்தாலியின் ரோமில் திறந்து அதன் தலைமைப் பிரதிநிதியாக வாஸ் ஷெனாயை நியமித்தது. இச்சபை இந்திய சுதந்திர இயக்கத்துடன் நெருங்கிய தொடர்புடையது.  
இந்தியாவில் உள்ள புகழ்பெற்ற தொழில்துறை தலைவர்கள் பலர் இச்சபையை அதன் தலைவராக இருந்து வழிநடத்தியுள்ளனர். அவர்களுள் சிலரின் பெயர்கள் பின்வருமாறு:- 1926– 27 நிறுவனர் தலைவர் – கன்ஷியாம் தாஸ் பிர்லா (1926–27) – டிபி கைதான் (1930), அம்ரித்லால் ஓஜா ( 1933–34), பிரிஜ் மோகன் பிர்லா (1936), அர்தேஷிர் தலால் (1938), ஜி.எல். மேத்தா (1939) சர் பத்ரிதாஸ் கோயங்கா (1941), ஆர்.எல். நோபானி (1942), சர் அப்துல் ஹலீம் கஸ்னவி (1945), கே.டி. ஜலான் (1946), கேபி கோயங்கா (1948), எஸ்பி ஜெயின் (1950) லட்சுமி நிவாஸ் பிர்லா (1951), சர் பிபி சிங் ராய் (1952), கரம்சந்த் தாப்பர் (1953), ஜிடி பினானி (1954), ஆர்எச் மோடி (1960), கேகே பிர்லா (1963), ஐஎம் தாபர் (1967) ஆர்பி கோயங்கா (1970), ஆர்எஸ் லோதா (1984) ஜேஎன் சப்ரு (1988) போன்ற சிலரை குறிப்பிடலாம்.  
1. பெருநிறுவன குழு உறுப்பினர் *(The Corporate Group Membership)*
1. சாதாரண உறுப்பினர் *(The Ordinary Membership)*
# இந்திய வர்த்தக சபை

## சேவைகள்

### தோற்றச் சான்றிதழ்

உறுப்பினர் மற்றும் உறுப்பினர் அல்லாத நிறுவனங்களுக்கு இச்சபை முன்னுரிமையற்ற சான்றிதழ்களை வழங்கி வருகிறது. முழுவதுமாக பெறப்பட்ட ஏற்றுமதி பொருட்களை, உற்பத்தி செய்யப்பட்டவை அல்லது இந்தியாவில் தயாரிக்கப்பட்டவை என்பதை சான்றளிக்கப் பயன்படும் ஆவணம் இதுவாகும்.
# இந்திய வர்த்தக சபை

## சேவைகள்

### ஐசிசி நடுவர் மன்றம்

இந்திய வர்த்தக சம்மேளனம் (ICC) வணிக தகராறுகளுக்கு தீர்வு காணும் பொருட்டு மாற்று தகராறு தீர்வு (*Alternative Dispute Resolution-ADR*) மூலம் சேவையை வழங்கி வருகிறது.
# இந்திய வர்த்தக சபை

## கூட்டணி அமைப்புகள்

- மணிப்பூர் தொழில் மற்றும் மற்றும் வர்த்தக சபை
- இந்திய தேயிலை சங்கம் **.**
# இந்திய வர்த்தக சபை

## பயிற்சி மற்றும் நிகழ்வுகள்

குறு, சிறு, நடுத்தரத் தொழில்கள் அமைச்சகத்தின் நிதியளிப்பு மற்றும் குறு, சிறு, நடுத்தரத் தொழில்கள் அமைச்சகத்தின் இணைப்புகளை வலுப்படுத்துதல் தொடர்பான தேசிய மாநாடு மற்றும் வட்ட மேசைக் கூட்டங்களை இச்சபை 19 மற்றும் 20 செப்டம்பர் 2014 அன்று கொல்கத்தாவின் ஸ்வபூமி, ராங்மஞ்ச் என்னும் இடத்தில் ஏற்பாடு செய்தது. மாநாட்டின் நோக்கம் அனைத்து பங்குதாரர்களையும் ஒரே தளத்தில் கொண்டு வந்து இந்தத் துறையில் வளர்ச்சி மற்றும் மேம்பாட்டை வளர்ப்பதற்கான இணைப்புகளை உருவாக்குவதாகும்.
# இந்திய வர்த்தக சபை

## பதிப்பக வெளியீடுகள்

ஐசிசி பதிப்பகம் என்பது இந்திய வர்த்தக சம்மேளனத்தின் பதிப்பக வெளியீட்டுப் பிரிவாகும். இது மூன்று பரந்த வகைகளில் அத்தியாவசிய வள ஆதாரங்களை வழங்குகிறது அவையாவன  
1. ஐசிசி பிசினஸ் டைரக்டரி,
1. ஐசிசி எகனாமிக் மற்றும்
1. ஐசிசி ஆசியா பசிபிக் வாட்ச்.
# இந்திய வர்த்தக சபை

## வணிக தகவல் சேவைகள்

இந்தியாவிற்கும் உலகின் பிற பகுதிகளுக்கும் இடையே வர்த்தகம் மற்றும் வணிகத்தை எளிதாக்குவதற்கு ICC வர்த்தக வசதிப்பிரிவை அறிமுகப்படுத்தியது. ஐசிசியின் உறுப்பினர்கள் மற்றும் உறுப்பினர்கள் அல்லாதவர்களின் விசாரணைகளை இப்பிரிவு பூர்த்தி செய்யும் மேலும் வணிக பொருத்தப்பாடுகளுக்கான ஒற்றை சாளரமாகவும் இது செயல்படும்.
# இந்திய வர்த்தக சபை

## முன்முயற்சிகள்

### பெண்கள் ஆய்வுக் குழு

1966 ஆம் ஆண்டில், இச்சபை பெண்கள் கற்றல் குழு (LSG) என்ற அமைப்ப ஏற்படுத்தியது. இது பெண்களின் திறமைகளைத் திரட்டுவதற்கும், அவர்களின் சமூக மேம்பாடு தொடர்பான பிரச்சினைகளில் பங்கேற்க அவர்களுக்கு உதவுவதற்கும் ஒரு தளத்தை உருவாக்கியது.
# இந்திய வர்த்தக சபை

## ஐசிசி கொல்கத்தா அறக்கட்டளை

இந்திய வர்த்தக சபையின் அறக்கட்டளை அமைப்பான இந்த அறக்கட்டளை கொல்கத்தா நகர மக்களின் நல்வாழ்வை மேம்படுத்தும் நோக்கத்துடன் உருவாக்கப்பட்டது. மேலும் அந்த சூழலில் நகர்ப்புற வாழ்க்கைத் தரத்தில் மாற்றத்தைக் கொண்டுவர பல்வேறு திட்டங்களுக்கு நிதியளிக்கிறது.
# இந்திய வர்த்தக சபை

## மேலும் பார்க்கவும்

- Federation of Indian Chambers of Commerce &amp;amp; Industry
# 2023 பாக்கித்தான் மக்கள் தொகை கணக்கெடுப்பு

**2023 பாக்கித்தான் மக்கள் தொகை கணக்கெடுப்பு** (*2023 Census of Pakistan*), இது பாக்கித்தான் நாட்டின் 7வது கணக்கெடுப்பு ஆகும்.இக்கணக்கெடுப்பு பாகிஸ்தானி புள்ளியியல் அமைப்பால் 1 மார்ச் 2023 முதல் 31 மே 2023 வரை மேற்கொள்ளப்பட்டது.இக்கணக்கெடுப்பு பாகிஸ்தானில் முதன்முறையாக மின்னணுக் கருவிகள் மூலம் மேற்கொள்ளப்பட்டது.  
இக்கணக்கெடுப்பின் மூலம் பாகிஸ்தான் ஆக்கிரமிப்பு ஜம்மு காஷ்மீர் பகுதிகளான கில்ஜிட்-பல்டிஸ்தான் மற்றும் ஆசாத் காஷ்மீர் தவிர்த்து பாகிஸ்தானின் மொத்த மக்கள் தொகை 24,14,92,917 ஆக கணக்கிடப்பட்டுள்ளது.  
2017 மற்றும் 2023ம் ஆண்டுகளுக்கு இடையில் ஆண்டு மக்கள் தொகை வளர்ச்சி விகிதம் 2.55% உயர்ந்துள்ளது.1998 மற்றும் 2017 கணக்கெடுப்புகளில் மக்கள் தொகை வளர்ச்சி விகிதம் 2.38% ஆக இருந்தது.  
6 மே 2023 அன்று பாகிஸ்தானின் மொத்த மக்கள் தொகை 24,18,31,019 ஆக உள்ளது. இது 2017ம் ஆண்டின் கணக்கெடுப்பை விட 28.6 மில்லியன் கூடுதல் ஆகும்.  
பாகிஸ்தான் மக்கள்தொகையில் கிராமப்புற மக்கள் தொகை 61.18% மற்றும் நகர்புற மக்கள் தொகை 38.82% ஆக உள்ளது.  
இஸ்லாமாபாத் உள்ளிட்ட, ஆனால் கில்ஜித் பல்டிஸ்தான் & ஆசாத் காஷ்மீர் பகுதிகள் சேர்க்கப்படாத பாகிஸ்தானின் மொத்த மக்கள் தொகை 23,86,59,411 ஆகும். இதுவே 2017ம் ஆண்டின் கணக்கெடுப்பில் 213.2 மில்லியன் ஆக இருந்தது.  
23 மே 2023 அன்று பாகிஸ்தான் புள்ளியல் அமைப்பு வெளியிட்ட மக்கள் தொகை கணக்கெடுப்பின்படி, இசுலாமாபாத் தலைநகர ஆள்புலம் சேர்த்து (கில்ஜித் பல்டிஸ்தான் & ஆசாத் காஷ்மீர் தவிர்த்து) பாகிஸ்தானின் மொத்த மக்கள் தொகை 24,95,66,743 ஆக உள்ளது.
# 2023 பாக்கித்தான் மக்கள் தொகை கணக்கெடுப்பு

## மாகாணங்கள் வாரியாக மக்கள் தொகை

- பஞ்சாப் மாகாணம் -12,76,88,922
- சிந்து மாகாணம் -5,56,96,147
- கைபர் பக்துன்வா மாகாணம் - 4,08,56,097
- பலூசிஸ்தான் மாகாணம் - 1,48,94,402
- இசுலாமாபாத் தலைநகர ஆள்புலம் - 23,63,863
- கில்ஜித் & பல்திஸ்தான் - 14,92,924
- ஆசாத் காஷ்மீர் - 40,45,367
# 2023 பாக்கித்தான் மக்கள் தொகை கணக்கெடுப்பு

## சமயங்கள் வாரியாக மக்கள் தொகை

- முஸ்லீம்கள் - 23,16,86,709 (96.35%)
- இந்துக்கள் - 52,17,216 (2.17%)
- கிறித்துவர்கள் - 33,00,788 (1.37%)
- அகமதியாக்கள் - 1,62,684 (0.07%)
- சீக்கியர்கள் - 15,998 (0.006%)
- சொராட்டிரியர்கள் - 2,348 (0.002%)
- பிறர் (பகாய், கலாஸ், பௌத்தர்கள், யூதர் உள்ளிட்டவர்கள்) - 72,346 (0.03%)
# 2023 பாக்கித்தான் மக்கள் தொகை கணக்கெடுப்பு

## மொழிகள் வாரியாக மக்கள் தொகை

- பஞ்சாபி மொழி - 36.98%
- பஷ்தூ மொழி -18.15%
- சிந்தி மொழி - 14.31%
- சராய்கி மொழி -12%
- உருது - 9.25%
- பலூச்சி மொழி - 3.38%
- இந்த்கோ மொழி - 2.32%
- பிராகுயி மொழி -1.16%
- மேவாதி மொழி- 0.46%
- கோகிஸ்தானி மொழி - 0.43%
- காசுமீரி மொழி 0.11%
- சினா மொழி Shina- 0.05%
- பால்டி மொழி - 0.02%
- கலாஸ் மொழி - 0.003%
- பிற மொழிகள் - 1.38%
# 2023 பாக்கித்தான் மக்கள் தொகை கணக்கெடுப்பு

## கணக்கெடுப்பு முடிவுகள்

5 ஆகஸ்டு 2023 அன்று பாகிஸ்தான் புள்ளியியல் அமைப்பின் கணக்கெடுப்பு முடிவுகளுக்கு பாகிஸ்தான் அரசு அங்கீகாரம் வழங்கியது. கணக்கெடுப்பில் பாகிஸ்தான் மக்கள் தொகை 241.49 மில்லியன் ஆக உயர்ந்து, மக்கள் தொகை வளர்ச்சி விகிதம் 2.55% ஆக உயர்ந்து காணப்பட்டது. பாகிஸ்தானின் ஊரகப் பகுதி மக்கள் தொகை 61.18% ஆகவும்; நகர்புற மக்கள் தொகை 38.82% ஆகவும் உள்ளது.
# 2023 பாக்கித்தான் மக்கள் தொகை கணக்கெடுப்பு

## இதனையும் காண்க

2017 பாகிஸ்தான் மக்கள்தொகை கணக்கெடுப்பு
# நீர்வழிப் படூஉம்

**நீர்வழிப்படூஉம்**, 2023-ஆம் ஆண்டிற்கான சிறந்த புதினத்திற்கான (நாவல்) சாகித்திய அகாதெமி விருது பெற்ற புதினமாகும். இந்நாவல் தமிழகத்தைச் சேர்ந்த ஈரோடு மாவட்ட எழுத்தாளர் தேவிபாரதியால் எழுதப்பட்டதாகும். நற்றிணை பதிப்பகம் நாவலை வெளிட்டது. "
# நீர்வழிப் படூஉம்

## கதைக்களம்

நீர்வழிப்படூஉம் என்பதன் அர்த்தம், நீரின் தன்மையை நிகர்த்திருத்தல் என்பதுமாகும். ஈரோட்டுக்கு அருகிலுள்ள உடையாம்பாளையம், நாச்சிபாளையம், ரங்கபாளையம், தாராபுரம், வெள்ளகோயில் போன்ற எழுத்தாளர் முன்னதாக வசித்து வந்துள்ள ஊர்களை மையமாகக் கொண்டு, தனது அழிந்துபது" என எழுத்தாளர் ஜெயமோகன் கூறுகிறார்், குடிநாசுவர்கள் எனப்படும் நாவிதத்தைத் தொழிலாகக் கொண்ட மக்களின் கதையாக இப்புதினத்தை எழுத்தாளர் எழுதியுள்ளார்.  
நாவிதச் சிறுகுடி மக்களின் வாழ்க்கைப் பின்னணியில் காரு என்ற தனிமனிதனின் வாழ்க்கையின் வீழ்ச்சியை, அதன் மூலமாக நொய்யல்கரை மனிதர்களின் வாழ்வுப்புலத்தையும், அவர்களின் உள்மன உளவியல் சிக்கல்களையும் அங்குள்ள சமூகப் பின்னணியாகக் கொண்டு, இப்புதினத்தின் கதைமாந்தர்கள் புரியும் தவறுகளையும் அவற்றை மன்னிக்கப்படுவதின் மூலம் அத்தனைக் குறைகளோடும் பிறர் ஏற்றுக்கொள்வதையும் வறுமையும் அலைக்கழிப்பும் தொடர்ந்து விரட்டினாலும் வாழ்வில் தங்களுக்கான சிறிய சிறிய ஆசுவாசத்தை, நிபந்தனையற்ற மன்னிப்பின் வழியாகவும், எதிர்பார்ப்பற்ற அன்பின் வழியாகவும் தேடிக்கொள்வதையும், அதன்வழியே காருவுடன் இச்சமூகம் கொள்ளும் உள்ளார்ந்த உறவையும் ராசன் என்பவர் கதைசொல்வதாக சித்தரிக்கிறது இப்புதினம்.  
*குற்றம் – மன்னிப்பு – ஏற்றுக்கொள்ளல்* என்பதை அடிநாதமாகக் கொண்டுள்ள இப்புதினத்தை தமிழின் மூத்த எழுத்தாளர்களும், வாசகர்களும் உண்மைக்கு நெருக்கமான தன்வரலாற்றுத் தன்மைகொண்டது என விமர்சித்துள்ளனர்.
# நீர்வழிப் படூஉம்

## விமர்சனங்கள்

- இப்புதினம் பற்றி எழுத்தாளர் ஜெயமோகன் தளத்தில் வெளியான மதிப்புரை:  
- இப்புதினம் பற்றி தேவகாந்தனின் மதிப்புரை
# சி. மு. ரமேஷ்

**சிந்தகுண்டா முனுசாமி ரமேஷ்** (Chintakunta Munuswamy Ramesh) பாரதிய ஜனதா கட்சியைச் சேர்ந்த இந்திய அரசியல்வாதியும் மற்றும் தொழிலதிபரும் ஆவார்.  
இவர் பாஜகவின் பொதுக் கணக்குக் குழு உறுப்பினராகவும், ஆந்திரப் பிரதேசத்திலிருந்து மாநிலங்களவை உறுப்பினராக இருந்தார். இவர் 2018 இல் இரண்டாவது முறையாக மாநிலங்கவை உறுப்பினரானார். இவர் வெலமா சமூகத்தைச் சேர்ந்தவர்.  
ரமேஷ், *ரித்விக் புராஜெக்ட்ஸ் பிரைவேட் லிமிடெட்* என்ற நிறுவனத்தை நடந்தி வருகிறார். நிறுவனம் 1999 இல் நிறுவப்பட்டது. அது 14 ஆண்டுகளில் 1000 கோடிகளுக்கு மேல் விற்றுமுதலாக வளர்ந்துள்ளது. இந்நிறுவனம் இந்தியாவின் முன்னணி உள்கட்டமைப்பு நிறுவனத்தில் ஒன்றாகும். மேலும் ஆற்றல், சாலைகள், நீர்ப்பாசனத் திட்டங்கள் மற்றும் சொத்து மேம்பாடு ஆகியவற்றில் ஆர்வம் கொண்டுள்ளது.
# ஜோகினப்பள்ளி சந்தோஷ் குமார்

**சந்தோஷ் குமார்** (*Santhosh Kumar*) (பிறப்பு: 7 டிசம்பர் 1976) பாரத் இராட்டிர சமிதி கட்சியைச் சேர்ந்த அரசியல்வாதியும் மற்றும் தற்போது இந்திய நாடாளுமன்றத்தின் மாநிலங்களவையில் தெலங்காணாவை பிரதிநிதித்துவப்படுத்தும் இந்திய நாடாளுமன்ற உறுப்பினராகவும் உள்ளார். இவர் 23 மார்ச் 2018 தேர்தலில் வெற்றி பெற்றார். இந்தியாவின் தெலங்காணாவில் உள்ள நமஸ்தே தெலுங்கானா என்ற தெலுங்கு ஊடக நிறுவனத்தின் நிர்வாக இயக்குநராக உள்ளார். தற்போது பாரத் இராட்டிர சமிதி கட்சியில் பொதுச் செயலாளராக உள்ளார்.
# ஜோகினப்பள்ளி சந்தோஷ் குமார்

## ஆரம்ப கால வாழ்க்கை

தெலங்காணா மாநிலம் கரீம்நகரில் உள்ள போயின்பல்லி மண்டலத்தில் உள்ள கொடுருபாகா கிராமத்தில் ரவீந்தர் ராவ் மற்றும் சசிகலா ஆகியோருக்கு மகனாகப் பிறந்தார். இவர் தனது சொந்த கிராமத்தில் பத்தாம் வகுப்பு முடித்த பிறகு இடைநிலை மற்றும் பட்டப்படிப்புக்காக ஐதராபாத்து சென்றார். பின்னர், புனே பல்கலைக்கழகத்தில் மனித வள மேலாண்மை , முதுகலை வணிக மேலாண்மை ஆகியவற்றை முடித்தார். இவர் தெலங்காணாவின் முன்னாள் முதல்வர் க. சந்திரசேகர் ராவின் உடன்பிறந்த சகோதரரின் மருமகன் ஆவார்.
# காடே ராமமோகன்

**காடே ராமமோகன் ராவ்** (*Gadde Ramamohan Rao*) ஆந்திராவின் விஜயவாடா தொகுதியில் இருந்து தெலுங்கு தேசம் கட்சியின் உறுப்பினராக இந்தியாவின் பதின்மூன்றாவது மக்களவையில் உறுப்பினராக இருந்தார். இவர் 1994-1999 காலகட்டத்தில் கன்னவரம் தொகுதியை பிரதிநிதித்துவப்படுத்தி ஆந்திரப் பிரதேசத்தின் சட்டமன்ற உறுப்பினராகவும் இருந்தார். 2004 முதல் 2009 வரை தெலுங்கு தேசம் கட்சியின் விஜயவாடா நகரப் பிரிவு ஒருங்கிணைப்பாளராக இருந்தார். விஜயவாடா கிழக்கு தொகுதியில் தெலுங்கு தேசம் கட்சியின் தலைவராக உள்ளார். 2014 ஆந்திரப் பிரதேசத் தேர்தலில் விஜயவாடா (கிழக்கு) சட்டமன்றத் தொகுதியில் வெற்றி பெற்றார். 2019 ஆந்திர பிரதேச தேர்தலில் அதே தொகுதியில் இருந்து மீண்டும் தேர்ந்தெடுக்கப்பட்டார்.  
இவரது மனைவி காடே அனுராதாவும் தெலுங்கு தேசம் கட்சியின் அரசியல்வாதி ஆவார். மேலும் அவர் கிருஷ்ணா மாவட்ட ஊராட்சியின் தலைவராகவும் பணியாற்றியுள்ளார்.
# ப. உபேந்திரா

**பர்வதனேனி உபேந்திரா** (*Parvathaneni Upendra*) (14 ஜூலை 1936 - 16 நவம்பர் 2009) இந்தியாவின் ஆந்திரப் பிரதேசத்தைச் சேர்ந்த தெலுங்கு தேசம் கட்சியின் சார்பில் மத்திய அமைச்சரவையில் அமைச்சராக இருந்தார். ஆந்திர மாநிலம் மேற்கு கோதாவரி மாவட்டத்தில் உள்ள பொத்துனூரு கிராமத்தில் பிறந்தார்.  
ஒரு வெளிப்படையான அரசியல்வாதியான, உபேந்திரா, தேசிய அளவில், கட்சி எல்லைகளைக் கடந்து, பல மூத்த அரசியல் தலைவர்களுடன் நல்லுறவைக் கொண்டிருந்தார். 1988ல் தேசிய முன்னணியின் ஒருங்கிணைப்பாளராக இது இவருக்கு உதவியது.
# ப. உபேந்திரா

## தொழில்

உபேந்திரா, ஆந்திரப் பல்கலைக்கழகம், சென்னைப் பல்கலைக்கழகக் கல்லூரி மற்றும் புது தில்லியின் இந்தியத் தொழில்நுட்பக் கழகத்தில் பொது நிர்வாகத்தில் ஆங்கில இலக்கியம், மக்கள் தொடர்பு மற்றும் இதழியல் ஆகியவற்றில் முதுகலை சான்றிதழ் பட்டம் பெற்றுள்ளார். பிறகு பத்திரிகையாளராகத் தனது தொழில் வாழ்க்கையைத் தொடங்கினார்.  
உபேந்திரா அரசியலில் நுழைவதற்கு முன்பு இந்திய ரயில்வேயில் மக்கள் தொடர்பு அதிகாரியாக இரண்டு தசாப்தங்களாக பணியாற்றினார். இவர் 1977 மற்றும் 1979 க்கு இடையில் அப்போதைய இரயில்வே அமைச்சர் மது தண்டவதேவின் தனிச் செயலாளராக பணியாற்றினார்.
# ப. உபேந்திரா

## அரசியல்

1982 இல், இவர் திரைப்பட நடிகரும் அரசியல்வாதியுமான என்.டி.ராமராவ் தலைமையிலான தெலுங்கு தேசம் கட்சியில் சேர்ந்தார். 1984 ஆம் ஆண்டு முதன்முதலில் மாநிலங்களவைக்குத் தேர்ந்தெடுக்கப்பட்ட இவர், 1996 வரை அதன் உறுப்பினராகத் தொடர்ந்தார். ராஜீவ் காந்தி பிரதமராக இருந்தபோது (1984-1989) மக்களவை எதிர்க்கட்சித் தலைவராக நியமிக்கப்பட்டார்.  
தேசிய முன்னணியின் பொதுச் செயலாளராக இருந்த உபேந்திரா, வி.பி. சிங்கின் அமைச்சரவையில் தகவல் மற்றும் ஒளிபரப்பு மற்றும் நாடாளுமன்ற விவகாரங்களுக்கான அமைச்சராக இருந்தார். இந்தியாவின் முதல் கூட்டணி அரசாங்கத்திற்கு அவசியமான பல்வேறு பாராளுமன்ற நடைமுறைகளை இவர் மேற்பார்வையிட்டார். பிரசார் பாரதி சட்டம் 1990 இயற்றுவதற்கும் இவர் பொறுப்பேற்றார். ஜார்ஜ் பெர்னாண்டஸுடன் சேர்ந்து இவர் எல். கே. அத்வானியின் இரத யாத்திரையில் ராஷ்டிரிய சுயம்சேவாக் சங்கத்தின் தலைவர் மதுகர் தேவ்ரஸுடன் பேச்சுவார்த்தை நடத்த முயன்றார், ஆனால் அது வெற்றிபெறவில்லை.  
சந்திரபாபு நாயுடுவுடன் ஏற்பட்ட கருத்து வேறுபாடுகளைத் தொடர்ந்து 1992 மார்ச்சில் இவர் தெலுங்கு தேசம் கட்சியில் இருந்து நீக்கப்பட்டார். வெளியேறிய பிறகு, உபேந்திரா 1994 இல் முறையாக காங்கிரசில் சேருவதற்கு முன்பு மாநிலங்களவையில் "இணைக்கப்படாத" உறுப்பினராக ஓரிரு ஆண்டுகள் கழித்தார். இவர் 1996 இல் விஜயவாடாவிலிருந்து மக்களவைக்கு தேர்ந்தெடுக்கப்பட்டார். பின்னர் 1998 இலும் மீண்டும் தேர்ந்தெடுக்கப்பட்டார்.  
உபேந்திரா, சந்திரபாபு நாயுடு தலைமையிலான பாரதிய ஜனதா கட்சி மற்றும் தெலுங்கு தேசம் கட்சி போன்ற கட்சிகளை எதிர்க்கும் நிலைப்பாட்டை இவர் தொடர்ந்து கடைப்பிடித்தார். இவர் நவம்பர் 2008 இல் ஆளும் காங்கிரசு கட்சியில் இருந்து விலகி நடிகரும் அரசியல்வாதியுமான சிரஞ்சீவியின் பிரசா ராச்யம் கட்சியில் சேர்ந்தார்.  
விஜயவாடா ஜங்ஷன் ரயில் நிலையத்தில் தென் மத்திய ரயில்வேயின் முதல் நகரும் படிகட்டை அமைப்பதில் உபேந்திரா முக்கியப் பங்கு வகித்தார். இவர் நகரத்திற்கு தூர்தர்ஷன் நிலையத்தை நிறுவுவதற்கும், சத்யநாராயணபுரம் ரயில் பாதையை அகற்றுவதற்கும் வழி வகுத்தார்.  
உபேந்திரா தனது அரசியல் அனுபவத்தை பட்டியலிட்டு இரண்டு பகுதிகளாக *கடம் ஸ்வாகதம்* என்ற புத்தகத்தை எழுதினார்.
# ப. உபேந்திரா

## சொந்த வாழ்க்கை

உபேந்திரா, 1956 இல் வசுந்தரா என்பவரை மணந்தார். தம்பதியினருக்கு மூன்று மகன்களும் ஒரு மகளும் இருந்தனர்.
# ப. உபேந்திரா

## இறப்பு

உபேந்திரா, 16 நவம்பர் 2009 அன்று தனது 73வது வயதில் சிறுநீரக செயலிழப்பு காரணமாக ஐதராபாத்தில் இறந்தார்.
# இலகடபதி ராசகோபால்

**இலகடபதி ராசகோபால்** (*Lagadapati Rajagopal*) (பிறப்பு 1964) ஓர் தொழிலதிபரும் மற்றும் முன்னாள் மக்களவையில் தெலங்காணா மசோதா நிறைவேற்றப்பட்டதையடுத்து இவர் நாடாளுமன்ற உறுப்பினர் பதவியிலிருந்து விலகி அரசியலில் இருந்தும் விலகினார். ராச்கோபால், *லான்கோ இன்ஃப்ராடெக்* என்ற நிறுவனத்தின் முதன்மை பங்குதாரராக இருந்தார் .
# இலகடபதி ராசகோபால்

## சொந்த வாழ்க்கை

இவர் எல். ராமலட்சுமம்மா மற்றும் ஒப்பந்ததாரர் எல். வி. ராம நாயுடு ஆகியோரின் மகனாகப் பிறந்தார். வி. ஆர். சித்தார்த்தா பொறியியல் கல்லூரியில் பட்டம் பெற்ற பிறகு குடும்பத் தொழிலில் ஈடுபட்டார். சபாநாயகர் மீரா குமார் நான்கு உறுப்பினர்களுடன் சேர்ந்து இவரை நாடாளுமன்றத்தில் இருந்து இடைநீக்கம் செய்தார். ராசகோபாலின் உருவபொம்மையை எரித்தும், வாரங்கல் மாவட்டத்தில் வழக்கறிஞர்கள் புறக்கணிப்பு நடத்தியும் இவரது நடவடிக்கைகளுக்கு எதிர்ப்பு தெரிவித்தனர். பிப்ரவரி 2014 இல் இவர் நாடாளுமன்ற உறுப்பினர் பதவியிலிருந்து விலகினார்.
# வட்டுக்கோட்டை இந்துக் கல்லூரி

**யா/ வட்டுக்கோட்டை இந்துக் கல்லூரி** (ஆங்கிலம்: Vaddukoddai Hindu College, வட்டு இந்துக் கல்லூரி மற்றும் VHC என்றும் அழைக்கப்படுகிறது) என்பது இலங்கையின் (சித்தங்கேணிக்கு அருகில்) வட்டுக்கோட்டையில் உள்ள ஒரு தேசியப் பாடசாலை ஆகும்.  
**வட்டுக்கோட்டை இந்துக் கல்லூரி** 1894 (09.10.1894) மாதம் விஜயதசமி அன்று அம்பலவாண நாவலரால் ஆங்கிலப் பாடசாலையாக ஆரம்பிக்கப்பட்டது.  
அக்காலத்தில் அரசாங்க தொழில் புரிய ஆங்கிலம் தேவை என்பதால் ஆங்கில மொழியில் கல்வி கற்க வட்டுக்கோட்டை செமினரிக்கு செல்லவேண்டும். ஆனால் அங்கு கிறிஸ்தவர்களுக்கு மட்டுமே கல்வி கற்பித்தனர். இதனால் "சைவ தமிழ்" பிள்ளைகள் கிறிஸ்தவ மதத்திற்கு மாறினார். இதனை தடுக்கும் வகையிலும் மற்றும் ஏழை "சைவ தமிழ்" குழந்தைகள் கிறிஸ்தவ மதம் மாறாமல் ஆங்கில மொழி கல்வி கற்று அரசு வேலை பெற இக் கல்லூரி ஆரம்பிக்கப்பட்டது.
# வட்டுக்கோட்டை இந்துக் கல்லூரி

## அதிபர்கள்

- 1894-1906 அம்பலவாண நாவலர்
- 1906- ஆசிரியர் சின்னத்துரை
# செவ்வலகு நீல மேக்பை

**செவ்வலகு நீல மேக்பை** (*Red-billed blue magpie)(யூரோசிசா எரித்ரோரிஞ்சா*) என்பது காக்கை குடும்பமான கோர்விடேயில் உள்ள ஒரு பறவை பேரினம் ஆகும். இது ஐரோவாசிய மேக்பையின் அளவைப் போன்றது. ஆனால் இது மிக நீளமான வாலினைக் கொண்டது. இது கோர்விடேயின் பிற பறவைகளை விட மிக நீளமானது. இது ஆகும் . இதன் எடை ஆகும்.
# செவ்வலகு நீல மேக்பை

## வகைப்பாட்டியல்

1775ஆம் ஆண்டில் பிரெஞ்சு பாலிமத் ஜார்ஜஸ்-லூயிஸ் லெக்லெர்க், காம்டே டி பபன் என்பர் தனது *ஹிஸ்டோயர் நேச்சர்ல் டெஸ் ஓய்சாக்ஸில்* செவ்வலகு நீல மேக்பை குறித்து விவரித்தார். பபனின் உரையுடன் எட்மே-லூயிஸ் டாபென்டனின் மேற்பார்வையின் கீழ் தயாரிக்கப்பட்ட *பிளாஞ்சசு என்லுமினீசு* டி'கிசுடோயர் நேச்சர்ல்லில் பிரான்சுவா-நிக்கோலசு மார்டினெட்டால் பொறிக்கப்பட்ட கை வண்ணத் தட்டில் இப்பறவை குறித்தும் விளக்கப்பட்டுள்ளது. தட்டு தலைப்பு அல்லது பப்பனின் விளக்கத்தில் அறிவியல் பெயர் இல்லை. ஆனால் 1783ஆம் ஆண்டில், இடச்சு இயற்கை ஆர்வலர் பீட்டர் போடார்ட் தனது *பிளாஞ்சசு என்லுமினீசு* பட்டியலில் *கோர்வசு எரித்ரோரிஞ்சசு* என்ற இருசொல் பெயரை உருவாக்கினார். பபன் விவரித்த மாதிரி சீனாவிலிருந்து பெறப்பட்டது. ஆனால் வகை இடம் 1937-ல் அக் பிர்க்கெட் என்பவரால் கான்டனுக்கு வரம்பிடப்பட்டது. 1850ஆம் ஆண்டில் செருமன் பறவையியல் வல்லுனர் ஜீன் கபானிசு அறிமுகப்படுத்திய *யூரோசிசா* பேரினத்தில் வைக்கப்பட்ட ஐந்து சிற்றினங்களில் செவ்வலகு நீல மேக்பையும் ஒன்றாகும். இந்த பேரினத்தின் பெயர் பண்டைய கிரேக்க *ஓரா* என்பதன் பொருள் "வால்" என்பதாகும். *கிசா* என்றால் "மேக்பை" என்பதாகும். *எரித்ரோரிஞ்சா என்ற* குறிப்பிட்ட அடைமொழியானது பண்டைய கிரேக்க *எருத்ரோசு* என்று பொருள்படும் "சிவப்பு" மற்றும் "அலகு" என்று பொருள்படும் *ருங்கோசு ஆகியவற்றை* ஒருங்கிணைத்து உருவாக்கப்பட்டது.  
ஐந்து துணையினங்கள் அங்கீகரிக்கப்பட்டுள்ளன:  
- *உ. எ. ஆக்சிபிடலிசு* (பிளைத், 1846) - வடமேற்கு இந்தியா முதல் கிழக்கு நேபாளம்
- *உ. எ. மேக்னிரிரோசுடுரிசு* (பிளைத், 1846) - வடகிழக்கு இந்தியா முதல் தெற்கு இந்தோசீனா வரை
- *உ. எ. அல்டிகோலா* பிர்க்கெட், 1938 - வடக்கு மியான்மர் மற்றும் தென்-மத்திய சீனா
- *உ. எ. பிரேவிவெக்சிலா* ஆர். சுவைன்கோ, 1874 – வடகிழக்கு சீனா
- *உ. எ. எரித்ரோரிஞ்சா* (போடாரெர்ட், 1783) - மத்திய, கிழக்கு மற்றும் தென்கிழக்கு சீனா, வடக்கு இந்தோசீனா
# செவ்வலகு நீல மேக்பை

## விளக்கம்

தலை, கழுத்து மற்றும் மார்பகம் நீல நிறப் புள்ளியுடன் கருப்பு நிறத்தில் உள்ளன. தோள்பட்டை மற்றும் பிட்டம் மங்கலான ஊதா-நீல நிறத்திலும், கீழ்ப் பகுதி சாம்பல் நிறத்திலும் காணப்படும். நீண்ட வால், வெள்ளை முனையுடன் பிரகாசமான ஊதா-நீலம் (இறக்கை முதன்மையானது) நிறத்தில் உள்ளது. அலகு பிரகாசமான ஆரஞ்சு-சிவப்பு நிறத்தில், கால்கள் மற்றும் பாதம் போன்றும் காணப்படும். கண்ணைச் சுற்றி ஒரு வளையம் உள்ளது. இந்த சிவப்பு நிறம் இதன் வரம்பில் சில பறவைகளில் கிட்டத்தட்ட மஞ்சள் வரை மாறுபடும்.  
உத்தரகாண்டில் உணவுண்ணும் போது]]
உத்தரகாண்டில்]]
# செவ்வலகு நீல மேக்பை

## விளக்கம்

### பழக்கவழக்கங்கள் மற்றும் வாழ்விடம்

செவ்வலகு நீல மேக்பை இந்தியத் துணைக் கண்டத்தின் வடக்குப் பகுதி, கிழக்குப் பகுதிகளில் பரந்த அளவில் காணப்படுகிறது. இது மேற்கு இமயமலையிலிருந்து கிழக்கே மியான்மர், தாய்லாந்து, கம்போடியா, லாவோஸ் மற்றும் வியட்நாம் வரையிலும், மத்திய மற்றும் கிழக்கு சீனா வழியாகத் தென்மேற்கு மஞ்சூரியா வரையிலும், பசுமையான காடுகளிலும், பெரும்பாலும் மலைப்பாங்கான அல்லது மலைப்பாங்கான பகுதிகளில் புதர்க்காடுகளிலும் காணப்படுகிறது. இது நகர்ப்புற வாழ்விடத்திற்கும் ஏற்றது. சீனாவின் பெய்ஜிங் மற்றும் ஆங்காங்கு போன்ற பெரிய நகரங்களில் இவைக் காணப்படுகிறது. இவை மரங்களிலும் பெரிய புதர்களிலும் ஒப்பீட்டளவில் ஆழமற்ற கூடுகளைக் கட்டுகின்றன. பொதுவாக, மூன்று முதல் ஐந்து முட்டைகள் இடும்.  
மரங்களிலும், தரையிலும் உணவினைத் தேடுகிறது. இது முதுகெலும்பில்லாத விலங்குகள், பிற சிறிய விலங்குகள், பழங்கள் மற்றும் விதைகள் போன்ற வழக்கமான பரந்த அளவிலான உணவை உண்ணுகின்றன. இது கூடுகளில் இருக்கும் முட்டைகளையும் குஞ்சுகளையும் வேட்டையாடும் தன்மையுடையது. மேலும் இதன் அழைப்புகள் மிகவும் மாறுபட்டவை.
# பொலியோப்தால்மசு

***பொலியோப்தால்மசு*** (*Boleophthalmus*) என்பது இந்தியப் பெருங்கடல் மற்றும் மேற்கு பசிபிக் பெருங்கடலைச் சேர்ந்த சேற்று உளுவை பேரினமாகும் .
# பொலியோப்தால்மசு

## சிற்றினங்கள்

இந்த பேரினத்தில் தற்போது ஆறு அங்கீகரிக்கப்பட்ட சிற்றினங்கள் உள்ளன:  
- *பொ. பிர்டோசோங்கி* <small>முர்டி, 1989</small>
- *பொ. போடார்ட்டி* <small>(பல்லாசு, 1770)</small> (போடார்ட்டின் கண்ணாடி-கோபி)
- *பொ. கேருலியோமாகுலேடசு* <small>மெக்குலோச் & வெயிட், 1918</small> (நீலப்புள்ளி சேற்று உளுவை)
- *பொ. துசூமியேரி* <small>வாலென்சியென்சிசு, 1837</small> (துசூமியேர் சேற்று உளுவை)
- *பொ. பெக்டினிரோசுட்ரிசு* <small>(லின்னேயஸ், 1758)</small> (பெரிய நீல நிற புள்ளி சேற்று உளுவை)
- *பொ. பொட்டி* <small>போல்கர், ஜாபர் & கான்ஸ்டான்டினிடிசு, 2013</small>
# நியூ கினி சேற்று உளுவை

***நியூ கினி மெலிந்த சேற்று உளுவை*** என்பது ***ஜப்பா கப்புளுயெண்டசு (Zappa confluentus***), என்பது நியூ கினியில் மட்டும் காணப்படும் அகணிய சேற்று உளுவை ஆகும். இது பிளை, ராமு மற்றும் பிந்துனி ஆற்றுப் பகுதிகளிலிருந்து மட்டுமே அறியப்படுகிறது. இது ஆறுகளை ஒட்டியுள்ள சேற்றுப் பகுதிகளில் காணப்படுகிறது. இந்த இனம் நீளம் வரை வளரக்கூடியது.
# நியூ கினி சேற்று உளுவை

## சொற்பிறப்பியல்

" அமெரிக்க அரசியலமைப்பின் முதல் திருத்தத்தின் தெளிவான மற்றும் திறமையான பாதுகாப்பிற்காக" இசைக்கலைஞர் பிராங்க் ஜப்பாவின் நினைவாக ***ஜப்பா*** எனப் பெயரிடப்பட்டது.
# திரேசுவர் கலிதா

**திரேசுவர் கலிதா** (*Dhireswar Kalita*) இந்தியாவைச் சேர்ந்த ஓர் அரசியல்வாதியாவார். 1922 ஆம் ஆண்டு ஏப்ரல் மாதம் 22 ஆம் தேதியன்று எசு. ஆர். கைதா என்பவருக்கு மகனாக இவர் பிறந்தார். அசாம் மாநில அரசியலில் இந்தியப் பொதுவுடைமைக் கட்சியின் உறுப்பினராக இவர் செயல்பட்டார். 1967 ஆம் ஆண்டு முதல் 1971 ஆம் ஆண்டு வரை கவுகாத்தி மக்களவைத் தொகுதியை பிரதிநிதித்துவப்படுத்தினார் கிரண் குமாரி என்ற பெண்ணை திருமணம் செய்து கொண்டார். இத்தம்பதியருக்கு இரண்டு மகன்களும் ஒரு மகளும் உள்ளனர்.  
திரேசுவர் கலிதா இதற்கு முன்பு 1943 ஆம் ஆண்டு வரை காங்கிரசு கட்சியில் ஒரு மாணவராக இணைந்திருந்தார். மேலும் இவர் கவுகாத்தி உள்ளாட்சி வாரிய உறுப்பினராக இருந்தார். ஆறு ஆண்டுகள் கவுகாத்தி பல்கலைக்கழக நீதிமன்றத்தில் உறுப்பினராக இருந்தார். மாணவர் கூட்டமைப்பு தன்னார்வலராக 1941 ஆம் ஆண்டில் பாண்டுவில் உள்ள பர்மா அகதிகள் முகாம்களிலும், கவுகாத்தியிலும் பணியாற்றினார். வங்காளப் பஞ்சத்தின் போது, 1943 ஆம் ஆண்டு முதல் 1944 ஆம் ஆண்டு வரை கவுகாத்தியில் ஆதரவற்றோர் இல்லத்தை நிர்வகித்தார்.  
திரேசுவர் கலிதா தனது 74 ஆவது வயதில் 1997 ஆம் ஆண்டு சனவரி மாதம் 14 ஆம் தேதியன்று கவுகாத்தியில் இறந்தார்
# சிக்கந்தர் ஜா, மூன்றாம் ஆசப் ஜா

**நவாப் மிர் அக்பர் அலி கான் சித்திகி பகதூர், சிக்கந்தர் ஜா, அசஃப் ஜா III** (*Nawab Mir Akbar Ali Khan Siddiqi Bahadur, Sikander Jah, Asaf Jah III*) (11 நவம்பர் 1768 - 21 மே 1829), 1803 முதல் 1829 வரை ஐதராபாத் இராச்சியத்தை ஆட்சி செய்த 6வது நிசாம் ஆவார். இவர் சௌமகல்லா அரண்மனையில் இரண்டாம் ஆசப் ஜா மற்றும் தக்னியத் உன்-நிசா பேகத்தின் இரண்டாவது மகனாகப் பிறந்தார்.
# சிக்கந்தர் ஜா, மூன்றாம் ஆசப் ஜா

## இராணுவ விரிவாக்கம்

இவரது ஆட்சியின் போது, ஐதராபாத்து அருகே ஒரு பிரிட்டிசு இராணுவத் தளம் நிறுவப்பட்டது மற்றும் அந்த பகுதி இவரது பெயரால் சிக்கந்தராபாத் என்று பெயரிடப்பட்டது. இவரது மகன் சம்சமதௌலா (மிர் பசீருதீன் அலி கான்) இவரது சகோதரர் நசீர் உத் தௌலா மற்றும் மருமகன் அப்சல் உத் தௌலா ஆகியோருக்கு பாதுகாப்பு ஆலோசகராக இருந்தார். ஆனால், பிரித்தானியர்களை பராமரிப்பதற்காக இவர் எந்த ஒப்பந்தமும் செய்து கொள்ளவில்லை. இவரது ஆட்சியில் மாநிலம் நிதிச் சிக்கலில் இருந்தது.
# சிக்கந்தர் ஜா, மூன்றாம் ஆசப் ஜா

## இராணுவ விரிவாக்கம்

### சீக்கியப் படைப்பிரிவு

ஐதராபாத்து இராச்சியத்தின் தலைமை அமைச்சரான மகாராஜா சந்து லாலின் பரிந்துரையின் பேரில், 1200க்கும் மேற்பட்ட சீக்கிய வீரர்கள் நிசாமின் படையில் சேர்ந்தனர். அபிச்சல்நகர் நாந்தேடு என்ற பகுதியில் ஒரு குருத்துவாரா கட்ட 1830 ஆம் ஆண்டில், மகாராஜா இரஞ்சித் சிங் மேலும் 150 ஆட்களை அனுப்பினார்.
# சிக்கந்தர் ஜா, மூன்றாம் ஆசப் ஜா

## கோயில் கட்டடம்

சிக்கந்தர் ஜா ஐதராபாத்தில் உள்ள அத்தாபூரில் இராம்பாக் கோயிலைக் கட்டி, ஐதராபாத்தில் உள்ள முஸ்லிம் ஆசப் ஜாஹி ஆட்சியாளர்களுக்கும் அவர்களின் இந்து குடிமக்களுக்கும் இடையே இருந்த வகுப்புவாத நல்லிணக்கத்தை நிரூபிக்கும் திறப்பு விழாவில் கலந்து கொண்டார். நிசாம் கோயில் பூசாரிக்கு கோவிலின் பராமரிப்புக்காக சாகிர் வழங்கினார்.
# சிக்கந்தர் ஜா, மூன்றாம் ஆசப் ஜா

## இதனையும் காண்க

- ஐதராபாத் இராச்சியம்
- ஐதராபாத் நிசாம்
# கோ. ஜெயச்சந்திரன்

**நீதியரசர் முனைவர் கோ. ஜெயச்சந்திரன்** (Dr.G.JAYACHANDRAN) (பிறப்பு: 01 ஏப்ரல்1965) சென்னை உயர் நீதிமன்றத்தின் மூத்த நீதியரசராக 5 அக்டோபர் 2016 முதல் உள்ளார். இரா. கோபாலன்-ருக்மணி தம்பதியருக்கு 1 ஏப்ரல் 1965 அன்று வேலூரில் ஒரு வேளாண்மைக்குடியில் பிறந்தார்.
# கோ. ஜெயச்சந்திரன்

## கல்வி & தொழில்

### கல்வி

கோ. ஜெயச்சந்திரன் பள்ளிக்கல்வியை வேலூரில் உள்ள புனித மேரி மேனிலைப் பள்ளியிலும், 1983ல் ஐந்தாண்டு சட்டப் படிப்பிற்காக சென்னை சட்டக் கல்லூரியில் சேர்ந்தார். பின்னர் முதுநிலை சட்டப்படிப்பை( M.L) 1990ல் முடித்தார். 2001ல் சட்டத்தில் முனைவர் பட்டம் பெற்றார். 28 அக்டோபர் 1988ல் தமிழ்நாடு வழக்கறிஞர்கள் சங்கத்தின் தன் பெயரைப் பதிவு செய்து கொண்டு வழக்கறிஞராக தொழில் தொடங்கினார்.
# கோ. ஜெயச்சந்திரன்

## கல்வி & தொழில்

### தொழில்

- 1996ம் ஆண்டு முதல் இவர் நடுவண் புலனாய்வுச் செயலகம் மற்றும் தேசிய போதைப்பொருள் தடுப்பு சிறப்பு நீதிமன்றத்தில் மத்திய அரசின் வழக்கறிஞராக பணியாற்றினார்.
- 1998ம் ஆண்டில் மத்திய அரசின் வழக்குகளுக்கு வாதாட, சென்னை உயர் நீதிமன்றத்தில் கூடுதல் வழக்கறிஞராக நியமிக்கப்பட்டார்.
- 6 சூன் 2002 அன்று திருச்சிராப்பள்ளி மாவட்ட நீதிபதியாக பதவியேற்றார்.
- சென்னை, திருவள்ளூர் மாவட்டங்களில் முதன்மை மாவட்ட நீதிபதியாக பதவியேற்றார்.
- சூலை 2011 முதல் பிப்ரவரி 2015 முடிய சட்டத் துறை செயலாளர், தமிழ்நாடு அரசு
- 5 அக்டோபர் 2016 முதல் சென்னை உயர்நீதிமன்ற நீதியரசர்
# கோ. ஜெயச்சந்திரன்

## குறிப்பிடத்தக்க தீர்ப்புகள்

நடப்பு தமிழக அமைச்சர் க. பொன்முடி மீதான சொத்துக் குவிப்பு வழக்கில் 21 திசம்பர் 2023 அன்று பொன்முடிக்கும் அவரது மனைவி விசாலாட்சிக்கும் தலா 3 ஆண்டுகள் சிறைத் தண்டனையும் தலா ரூ.50 லட்சம் அபராதமும் விதித்தார்.எனவே பொன்முடி சட்டமன்ற உறுப்பினர் பதவி மற்றும் அமைச்சர் பதவிகளை இழந்தார்.
# கிஸ்போர்னின் இளைஞன்

**கிஸ்போர்னின் சர் கை** (Sir Guy of Gisbourne) என்பது ஆங்கில நாட்டுப்புறக் கதைகளில் ஒன்றான இராபின் ஊட் கதைகளில் வரும் ஒரு கதைப் பாத்திரம். இவர் முதலில் "இராபின் ஊட் அண்ட் கை ஆஃப் கிஸ்போர்ன்" ( சைல்ட் பாலாட் 118) என்ற கதையில் தோன்றினார். அதில் இவர் இராபின் ஊட்டைக் கொல்ல முயற்சிக்கும் ஒரு கொலையாளியாக வருகிறார். ஆனால் இராபின் ஊட்டால் கொல்லப்படுகிறார். கதையின் பிந்தைய பதிப்புகளில், மெய்டு மரியனின் காதலுக்காக இவர் இராபின் ஊட்டிற்கு ஒரு போட்டியாளராக வருகிறார்.
# கிஸ்போர்னின் இளைஞன்

## எழுத்துகளில்

சிறுவர் பாடலான "இராபின் ஊட் அண்ட் கை ஆஃப் கிஸ்போர்ன்" என்ற பாடலின் 1650 இன் பதிப்பில் இருந்து இப்பாத்திரம் வருகிறது. ஆனால் இதன் தோற்றம் அதை விட மிகவும் பழமையானது. அது 1475 ஆண்டைய நாடகத்துடன் உள்ள ஒற்றுமையிலிருந்து ஆராயும்போது தெரியவருகிறது. அதன் ஒரு பகுதி கேம்பிரிட்ஜில் உள்ள திரித்துவக் கல்லூரியின் நூலகத்தில் பாதுகாக்கப்படுகிறது.
# அமன் அரோரா

**அமன் அரோரா** (*Aman Arora*), இந்தியாவின் பஞ்சாப் மாநில ஆம் ஆத்மி கட்சி அரசியல்வாதியும், பஞ்சாப் சட்டமன்ற உறுப்பினரும், நடப்பு பஞ்சாப் அரசின் மூத்த அமைச்சரும் ஆவார்.
# அமன் அரோரா

## கொலை முயற்சி வழக்கு

தனது மைத்துனர் இராஜீந்தர் சிங்கை வீட்டில் புகுந்து தாக்கிய வழக்கில் பஞ்சாப் அமைச்சர் அமன் அரோரா, அவரது தாயார் மற்றும் 7 பேருக்கு சுனாமில் உள்ள கீழமை நீதிமன்றம் இரண்டு ஆண்டுகள் சிறைத்தண்டனை விதித்துள்ளது.
1951 மக்கள் பிரதிநிதித்துவ சட்டத்தின் கீழ் அமன் அரோராவை சட்டமன்ற உறுப்பினர் பதவியிலிருந்து தகுதி நீக்கம் செய்ய சட்டப் பேரரவை தலைவரிடம் எதிர்கட்சிகள் வலியுறுத்தியுள்ளது.
# கான் சகான் அலி

**உலக் கான் சகான் அலி** (*Ulugh Khan Jahan Ali*) ஓர் முஸ்லிம் துறவியாவார். கலிபதாபாத்திலுள்ள யுனெஸ்கோவின் உலக பாரம்பரிய களமான பேகர்காட்டின் பெரிய மசூதி நகரத்தை இவர் கட்டியதாக நம்பப்படுகிறது.